පාරිභෝගික ආරක්ෂණ රාජ්‍ය අමාත්‍යාංශයේ ජ්‍යෙෂ්ඨ ප්‍රකාශකයෙකු හිරු ප්‍රවෘත්ති අංශයට ප්‍රකාශ කළේ ගෑස් සමාගම් විසින් තවමත් මිල පිලිබඳව නිෂ්චිත තීරණයක් ගැනීමට නොහැකි වී ඇත්තේ ඔවුන් අතර පවතින තරගකාරිත්වය නිසා බවයි.එක් සමාගමක් විසින් මිල ප්‍රකාශයට පත් කරනතුරු අනෙක් ගෑස් සමාගම නව මිලක් නිකුත් නොකරන තත්ත්වයක් මේ වනවිට පවතින බව වාර්තා වනවා.මේ හේතුව නිසා ගෑස් මිල සම්බන්ධයෙන් තවමත් නිෂ්චිත මිලක් ගෑස් සමාගම් විසින් ප්‍රකාශයට පත් කර නැහැ.කෙසේ වෙතත්, අසාධාරණ අන්දමින් ගෑස් මිල ඉහළ දැමීමට සමාගම් කටයුතු කළහොත් යළිත් වරක් ගෑස් මිල සඳහා පාලන මිලක් පැනවීමට සිදුවන බවටයි පාරිභෝගික ආරක්ෂණ රාජ්‍ය අමාත්‍යාංශයේ ජ්‍යෙෂ්ඨ ප්‍රකාශකයා වැඩිදුරටත් සඳහන් කළේ.මේ අතර, ප්‍රධාන ගෑස් සමාගම් දෙකෙහි අධ්‍යක්ෂ මණ්ඩල පසුගිය දින කිහිපය තුලම රැස්වූයේ මිල සම්බන්ධයෙන් අවසන් තීරණයක් ගැනීම සඳහායි.